Vingestyraks

Vingestyraks (Pterostyrax hispidus) er et lite, løvfellende tre i styraksfamilien.

Det blir 8–15 m høyt under gunstige forhold, men i Norge blir det neppe mer enn 5 m. Krona er vid og åpen. Bladene er avlange og opptil 20 cm lange. Høstfargen er gulgrønn. De hvite, duftende blomstene er samlet i 15–30 cm lange, hengende klaser. Pollenbærerne og griffelen stikker ut av krona, noe som gjør at blomsterstanden minner om en epålett på en uniform. Fruktene er hårete og har vinger. Griffelen sitter igjen på den modne frukten.

Vingestyraks vokser vilt i Japan på sørlige Honshu, nordlige Kyushu og Shikoku. Arten dyrkes som prydplante. Det er mulig å dyrke den i Norge, men den blir ofte frostskadet.

Galleri

Litteratur

Eksterne lenker 
 

Styraksfamilien
Japans endemiske flora